Samarqand viloyati Favqulodda vaziyatlar boshqarmasi Navbatchi-dispetcherlik xizmati quduqqa tushib ketgan sigirni qutqarishdi. 13 noyabr kuni soat 11:00 atrofida Shokir Abdullayevning murojaati asosida FVB qutqaruv otryadi Samarqand shahri «Vatanparvar» mahallasidagi 5-uyga yetib kelib, hovlidagi 12 metr chuqurlikka ega bo‘lgan eski quduqdan zotli sigirni chiqarib olishgan. Mutaxassislarning hisob-kitobi bo‘yicha o‘rnatilgan qutqaruv moslamalari yordamida sigir 50-60 daqiqa ichida quduqdan chiqarilib, egasiga sog‘lom holatda topshirilgan.